Θόδωρος Δαλκίδης

Ο Θόδωρος Δαλκίδης (γεννημένος στις 9 Σεπτεμβρίου 1970, στην Θεσσαλονίκη) είναι Έλληνας παλαίμαχος ποδοσφαιριστής και νυν προπονητής ποδοσφαίρου. Κατά τη διάρκεια της ποδοσφαιρικής του καριέρας αγωνίστηκε ως μέσος, σε πολλές ομάδες σε όλες τις επαγγελματικές κατηγορίες.

 Ποδοσφαιρική καριέρα 
Ο Δαλκίδης, με καταγωγή από τα Διαβατά Θεσσαλονίκης, πραγματοποίησε τα πρώτα ποδοσφαιρικά του βήματα στην Ομόνοια Σίνδου.  

Άρης Θεσσαλονίκης
Το ταλέντο του έγινε γρήγορα γνωστό και το Γενάρη του 1987 πραγματοποίησε το μεγάλο άλμα στην καριέρα του, παίρνοντας υπογράφοντας επαγγελματικό συμβόλαιο στον Άρη Θεσσαλονίκης με τον οποίο αγωνίστηκε κατά βάση στην  Α’ Εθνική αλλά και μια χρονιά, στη  Β΄ Εθνική (1997-98).

Πραγματοποίησε το ντεμπούτο του στην Α’ Εθνική στις 27 Ιανουαρίου 1988 στον αγώνα Άρη-Λάρισα 2-1, μπαίνοντας ως αλλαγή στο 64ο λεπτό, στη θέση του Κυριάκου Μπιμπισίδη. Στο Άρη αγωνίστηκε σε όλες τις θέσεις της μεσαίας γραμμής αλλά κι ως πλάγιος μπακ. Συνολικά φόρεσε 225 φορές τη φανέλα του Άρη σε επίσημους αγώνες (167 συμμετοχές στην Α’ Εθνική, 24 στη Β ‘Εθνική, 33 στο Κύπελλο Ελλάδας και 1 για τον θεσμό του Ελληνικού Λιγκ Καπ). Με την κίτρινη φανέλα σημείωσε συνολικά 14 τέρματα, εκ των οποίων τα 8 στο θεσμό του πρωταθλήματος της Α’ Εθνικής, 3 στη Β’ Εθνική και τα υπόλοιπα 3 για το Κύπελλο. 

Αξιομνημόνευτο ματς της καριέρας του υπήρξε αυτό που διεξήχθη στις 5 Σεπτεμβρίου 1993, για την 3η αγωνιστική του πρωταθλήματος, όταν ο Άρης αγωνίστηκε στη Νάουσα εναντίον της τοπικής ομάδας και ο Δαλκίδης σημείωσε χατ-τρικ μπαίνοντας στο δεύτερο ημίχρονο ως αλλαγή  Δαλκίδης, Ελ Αραμπί κι άλλοι 8 που έκαναν χατ τρικ μπαίνοντας ως αλλαγή! συμβάλλοντας αποφασιστικά στη νίκη με 1-4 Νάουσα-Άρης 1-4

 Ατρόμητος Αθηνών 
Το Δεκέμβρη του 1999 έμεινε ελεύθερος από τον Άρη και υπέγραψε συμβόλαιο συνεργασίας με τον Ατρόμητος Αθηνών, ο οποίο αγωνίζονταν στην Γ΄Εθνική. Αγωνίστηκε για το υπόλοιπο της σεζόν 1999-2000 αλλά δεν ολοκλήρωσε και τη σεζόν 2000-2001 στο Ατρόμητο καθώς το Δεκέμβρη του 2000, έμεινε ελεύθερος.
 Απόλλων Καλαμαριάς
Το Γενάρη του 2001 υπέγραψε συμβόλαιο συνεργασίας με τον Απόλλωνα Καλαμαριάς, ο οποίος αγωνίζονταν στη Β Εθνική 2001-02 αλλά αποχώρισε το καλοκαίρι του ίδιου έτους, έχοντας καταγράψει μόλις 11 συμμετοχές.

 Κασσάνδρα 
Το Γενάρη του 2002 υπέγραψε στην Κασσάνδρα, όπου αγωνίστηκε για το υπόλοιπο της σεζόν 2001-02, ολοκληρώνοντας την αθλητική του καριέρα.
Προπονητική καριέρα
Μετά το τέλος της ποδοσφαιρικής του καριέρας, ο Δαλκίδης επέστρεψε στον Άρη Θεσσαλονίκης, αρχικά στις ακαδημίες σαν προπονητής και αργότερα στην δεύτερη ομάδα ως τεχνικός διευθυντής.Δαλκίδης: «Να υπάρχουν ικανοί συνεργάτες στο πλευρό του Καρυπίδη, όλα ξεκινούν από την οργάνωση» Επίσης απασχολήθηκε ως ανιχνευτής ταλέντων (scouter) της ομάδας. ΑΡΗΣ Π.Α.Ε. OFFICIAL SITE - Τεχνικό επιτελείο αλλά και ως προπονητής του Μακεδονικού (Γ' Εθνική 2010-11)Προπονητική καριέρα Δαλκίδη, όπου υπέβαλε την παραίτησή του και αποχώρησε από το σύλλογο, καθώς δεν κατάφερε να εξασφαλίσει την παραμονή του στην κατηγορία.Παραιτήθηκε ο Δαλκίδης

 Παραπομπές 

 Εξωτερικές Πηγές 
 Προφίλ Θ. Δαλκίδη στο transfermarkt.com
 Προφίλ Θ. Δαλκίδη στο oiassoitouareos.gr

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Έλληνες προπονητές ποδοσφαίρου